Campionats de videojocs, sessions de Scape Room i oci a l'aire lliure per als joves de Paterna
22/03/2018

# Campionats de videojocs, sessions de Scape Room i oci a l'aire lliure per als joves de Paterna

[![Casa de la Juventud Paterna](/images/noticias/2018/03/3670_lg.jpg)](/images/noticias/2018/03/3670_lg.jpg)

22.03.2018

Durant els matins del 3 al 6 d'abril, s'oferiran tallers i activitats a l'aire lliure en la Casa de la Joventut per a menors d'entre 12 i 15 anys

La Casa de la Joventut de Paterna ha obert el termini d'inscripció per a l'Escola de Pasqua, dirigida a menors d'entre 12 i 15 anys del municipi i que se celebrarà del 3 al 6 d'abril en horari de 10 a 13 h.

Tal com ha explicat el regidor de Joventut, José Manuel Mora, “_es tracta d'oferir als joves del municipi una variada oferta de tallers i activitats a l'aire lliure perquè puguen gaudir de les seues vacances d'una manera diferent i a un preu accessible_”.

I en aqueix sentit, el regidor ha assenyalat que “_els menors que tinguen el Carnet Jove de Paterna podran beneficiar-se a més d'un descompte del 50 % en el preu de les activitats_”.

D'altra banda i coincidint amb les pròximes festivitats, des de Joventut també s'han organitzat diferents activitats per les vesprades. “_Són esdeveniments que els propis joves ens han sol·licitats i que s'ofereixen de manera totalment gratuïta_” ha destacat el regidor Mora.

Així, el 3 i 4 d'abril, de 17 a 21 hores, la Casa de la Joventut acollirà el Gaming Experience Paterna, un campionat de videojocs dirigit a majors de 14 anys. Els participants podran gaudir de tornejos de FIFA18, Rocket League, 2K18 o del simulador de carreras Sport. Les entrades seran gratuïtes i podran arreplegar-se en les instal·lacions de la Casa de la Joventut situada en el Parc Central o en la web www.omegawg.com.

A més el dijous 5 d'abril s'organitzaran quatre sessions de Scape Room, un joc d'aventura on els participants hauran de solucionar diferents enigmes i trencaclosques per a escapar abans que finalitze el temps.

Finalment, tant el 5 com el 6 d'abril, la Casa de la Joventut romandrà oberta de 17:30 a 20:30 hores perquè els joves puguen gaudir del Racò del Joc, amb jocs de taula com el Catán, Jungle Speed, Carcassone, Dixit, Virus i molts més.

Les inscripcions en les diferents activitats es realitzaran en la Casa de la Joventut dins de l'horari d'atenció, dimarts i dijous d'11 a 13:30 i de dilluns a divendres de 17 a 20:30 h. A més, per a realitzar la inscripció serà necessari presentar el DNI i en el cas de menors sense DNI el del pare, mare o tutor.